CELEX: 62015CA0148
Language: da
Date: 2016-10-19 00:00:00
Title: Sag C-148/15: Domstolens dom (Første Afdeling) af 19. oktober 2016 — Deutsche Parkinson Vereinigung eV mod Zentrale zur Bekämpfung unlauteren Wettbeverbs eV (anmodning om præjudiciel afgørelse fra Oberlandesgericht Düsseldorf — Tyskland) (Præjudiciel forelæggelse — artikel 34 TEUF og 36 TEUF — frie varebevægelser — national lovgivning — receptpligtige humanmedicinske lægemidler — apotekssalg — fastsættelse af ens priser — kvantitative indførselsrestriktioner — foranstaltning med tilsvarende virkning — begrundelse — beskyttelse af menneskers liv og sundhed)

19.12.2016   
            
            
               DA
            
            
               Den Europæiske Unions Tidende
            
            
               C 475/5
            
         Domstolens dom (Første Afdeling) af 19. oktober 2016 — Deutsche Parkinson Vereinigung eV mod Zentrale zur Bekämpfung unlauteren Wettbeverbs eV (anmodning om præjudiciel afgørelse fra Oberlandesgericht Düsseldorf — Tyskland)
   (Sag C-148/15) (1)
   
   ((Præjudiciel forelæggelse - artikel 34 TEUF og 36 TEUF - frie varebevægelser - national lovgivning - receptpligtige humanmedicinske lægemidler - apotekssalg - fastsættelse af ens priser - kvantitative indførselsrestriktioner - foranstaltning med tilsvarende virkning - begrundelse - beskyttelse af menneskers liv og sundhed))
   (2016/C 475/06)
   Processprog: tysk
   
      Den forelæggende ret
   
   Oberlandesgericht Düsseldorf
   
      Parter i hovedsagen
   
   
      Sagsøger: Deutsche Parkinson Vereinigung eV
   
      Sagsøgt: Zentrale zur Bekämpfung unlauteren Wettbeverbs eV
   
      Konklusion
   
   
               1)
            
            
               Artikel 34 TEUF skal fortolkes således, at en national ordning som den i hovedsagen omhandlede, hvorved der fastsættes ens priser for apotekers salg af receptpligtige humanmedicinske lægemidler, udgør en foranstaltning med tilsvarende virkning som en kvantitativ indførselsrestriktion som omhandlet i denne artikel, eftersom denne ordning rammer salget af receptpligtige lægemidler fra de apoteker, der er beliggende i andre medlemsstater, hårdere end salget af disse lægemidler fra apoteker, der er beliggende på tysk område.
            
         
               2)
            
            
               Artikel 36 TEUF skal fortolkes således, at en national ordning som den i hovedsagen omhandlede, som fastsætter ens priser for apotekers salg af receptpligtige humanmedicinske lægemidler, ikke kan begrundes i hensynet til beskyttelse af menneskers liv og sundhed som omhandlet i denne artikel, i det omfang denne ordning ikke er egnet til at nå de ønskede mål.
            
         
      (1)  EUT C 213 af 29.6.2015.